NUSA พุ่ง 8.60% โบรกฯแนะ”ซื้อเก็งกำไร”หลังข่าวทุนใหญ่เอเชียดอดซื้อ PP
NUSA พุ่ง 8.60% โบรกฯแนะ"ซื้อเก็งกำไร"หลังข่าวทุนใหญ่เอเชียดอดซื้อ PP
24 เม.ย. 2558

ผู้สื่อข่าวรายงานว่า บริษัท ณุศาศิริ จำกัด (มหาชน) หรือ NUSA ณ เวลา 11.05 น. อยู่ที่ระดับ 1.01 บาท บวก 0.08 บาท หรือ 8.60% ด้วยมูลค่าซื้อขาย 277.16 ล้านบาท

บล.โกลเบล็ก ระบุในบทวิเคราะห์ฯวันนี้(24 เม.ย.) ว่า แนะ”ซื้อเก็งกำไร”หุ้น NUSA หลังหนังสือพิมพ์รายงานข่าวว่า ทุนใหญ่เอเชียดอดถือหุ้น ยื่นขอเสนอซื้อ PP ตั้งราคาพรีเมียมที่ 1.50-1.60 บาทต่อหุ้น ส่วนการเซ็น MOU กับบริษัทรับเหมารายใหญ่ในตลาดหลักทรัพย์รู้ผลเดือนนี้ พร้อมควงคู่รับงานใหญ่รัฐเพียบ
ด้านผู้บริหาร”วิษณุ เทพเจริญ” คอนเฟิร์มผลงานปี 2558 สุดเจ๋ง จ้องอัพเป้ารายได้ และยอดขายโชว์กำไรเข้าพอร์ตทำสถิติพุ่งเฉียด 600%
ด้านเทคนิคหลังราคาพักตัวมานานวานนี้ปิดสร้างแท่งเทียนเขียวและมีปริมาณการซื้อขายเพิ่มขึ้นลุ้นปรับขึ้นต่อ แนวรับ 0.91 แนวต้าน 0.95 / 1.00 Cut loss 0.90 บาท